سەرۆکی فراکسیۆنی هاوپەیمانی دەوڵەتی یاسا جارێکی دیکە جەختی کرد کە پرسی هەڵبژاردنی سەرۆک کۆمار پێوەندی بە کوردەوە هەیە و ئێمە تێێدا دەستێوەردان ناکەین و ڕێز بۆ بڕیاری پارتە کوردستانییەکان دادەنێین.
بە ڕاپۆرتی ئاژانسی هەواڵی مێهر، عەتوان عەتوانی، لە بەیاننامەیەکدا ڕایگەیاند: چوارچێوەی هاوئاهەنگی لە سەرەتای قەیرانی سیاسی عێراقەوە ڕوانگەیەکی یەکسانی هەمبەر پارتەکانی دیکە و هەروەها ڕێسا سیاسی بۆ پێکهێنانی حکومەت بووە، ئەویش بە پێچەوانەی هەوڵی هەندێک لایەن بۆ تێکدانی یەکسانییەکان و هەروەها ناوماڵی شیعی.
عەتوانی زیادی کرد: پرسی هەڵبژاردنی سەرۆک کۆماری پرسێکی کوردستانییە و ئێمە هەرگیز تێیدا دەستێوەردان ناکەین و ڕێز بۆ ئەو بڕیارە دادەنێین کە براکانمان لە دوو پارتی یەکێتی و پارتی دەیدەن.
ناوبراو بە ئاماژە بە ئەوەی کە ئەگەر دوو پارتەکە پێکەوە ڕێکنەکەوین باشترین ڕێگاچارە، چوونیان بۆ پەرلەمان بۆ چوونە دەرەوە لە چەقبەستووی سیاسی ئێستایە، قسەکانی شاخەوان عەبدوڵڵا لەسەر ئەوەی کە چوارچێوەی هاوئاهەنگی هەوڵ دەدات بۆ دروست کردنی کێشە لە ناوماڵی کورد، ڕەخنەی گرت و ئەوەی ڕەت کردەوە.